ऐसी बीती गुरमीत राम रहीम की रोहतक जेल में पहली रात!\nबीबीसी हिंदी के लिए पत्रकार रविंदर सिंह रॉबिन ने बताया कि पंचकुला में सीबीआई की विशेष अदालत द्वारा दोषी ठहराने के बाद राम रहीम को सेना की सुरक्षा में आर्मी के पंचकुला स्थित वेस्टर्न कमांड में ले जाया गया था.

वेस्टर्न कमांड में कुछ देर रखने के बाद सेना का हेलिकॉप्टर राम रहीम को लेकर रोहतक के लिए उड़ा और उसने सुनारिया इलाके के पुलिस ट्रेनिंग कॉलेज में लैंड किया. इसके बाद उन्हें सड़क रास्ते से रोहतक की सुनारिया जेल ले जाया गया.

कितना आलीशान है गुरमीत राम रहीम का डेरा? 

12 बजे तक जागते रहे राम रहीम

खाली कराई गई थी बैरक

पुलिस ट्रेनिंग कॉलेज में जब राम रहीम हेलिकॉप्टर से पहुंचे तो उनके साथ एक महिला भी थी जिन्हें वह अपनी लंदन में रहने वाली बेटी बता रहे थे. वह महिला जेल तक उनके साथ रही. कॉलेज के जीओ मेस में राम रहीम के फिंगरप्रिंट्स लिए गए और उन्हें नाश्ते में दूध पीने के लिए दिया गया जो उन्होंने नहीं पिया.

रोहतक में कार्यरत वरिष्ठ पत्रकार ने बीबीसी हिंदी को बताया कि राम रहीम के लिए सुनारिया जेल की बैरक नंबर 6 पहले ही ख़ाली करा ली गई थी, और जेल में लाने के बाद उन्हें यहां रखा गया. 

बैरक में आने के बाद गुरमीत राम रहीम सिंह ने तबीयत ख़राब होने की शिकायत की जिसके बाद उनके लिए पहले से गठित रोहतक पीजीआई के डॉक्टरों की टीम ने उनकी सेहत की जांच की और फिट घोषित कर दिया.

बाबा पर बवाल, 31 मौतों का ज़िम्मेदार कौन?

बैरक से निकालकर अप्रूवल सेल

रात में 8 बजे राम रहीम को बैरक नंबर 6 से निकालकर अप्रूवल सेल में रखा गया. रोहतक के वरिष्ठ पत्रकार ने बताया कि अप्रूवल सेल में बेड, एसी की पहले से व्यवस्था होती है.

अप्रूवल सेल में राम रहीम ने एक कटोरी दाल, 2 रोटी और उसके साथ नींबू और आम का अचार खाया था. उसके बाद गुरमीत राम रहीम सिंह सेल में ही टहले और रात 12 बजे तक जागते रहे.

रोहतक में माहौल है शांतिपूर्ण

रात में रही थी बेचैनी

ये भी बताया जा रहा है कि जेल में जाने के बाद राम रहीम को थोड़ी बेचैनी हो रही थी और उनकी ईसीजी भी कराया गया था.

वहीं, रोहतक में सुरक्षा व्यवस्था कड़ी है. पूरे ज़िले की सीमाओं पर नाकेबंदी और आने-जाने वाले वाहनों की वीडियोग्राफ़ी हो रही है और हर गाड़ी के नंबर नोट किए जा रहे हैं.  

उधर सिरसा से स्थानीय पत्रकार प्रभु दयाल ने ख़बर दी कि डेरा सच्चा सौदा के मुख्यालय से लोगों ने बाहर निकलना शुरू कर दिया...\n\ntl;डॉ:
डेरा सच्चा सौदा के प्रमुख गुरमीत राम रहीम सिंह को गुरुवार बलात्कार मामले में दोषी करार दिए जाने के बाद रोहतक ले जाया गया था.